Annelien se kombuis: Rooiworsiesouttert | Maroela Media
Annelien se kombuis: Rooiworsiesouttert
Rooiworsiesouttert (Foto: Verskaf)
Annelien Pienaar, voedselwetenskaplike en skrywer van die bekende resepteboek en blog Boerekos met 'n twist, sê hierdie souttert is haar kinders se gunsteling.
"Dit is 'n heerlike vullende gereg om te bedien met 'n vars tuinslaai. Ek het die opsie ingewerk om oorskietvleis te gebruik om die blikkie boeliebief mee te vervang. Hierdie is gewis 'n heerlike randrekker-idee. Hierdie resep kan gebak of rou gevries word vir daardie dae wanneer jy nie lus het vir kook nie en 'n vinnige happie wil voorsit vir jou gesin."
Kyk ook gerus na die video aan die einde van die resep.
"Volgende week gaan ons kyk na 'n gesonde energiestafie vir kosblikke en ook tye wanneer ons ekstra energie nodig het sonder onnodige suiker. Koop solank die dadels," sê Annelien.
280 g (2 k) bruinbroodmeel (kan met koekmeel vervang word)
10 ml (2 t ) bakpoeier
115 g (½ k) botter
105 g (¾ k) koekmeel
800 ml (3 k) melk
1 mediumgroot ui, gerasper
1 blik soutvleis of oorskietvleis soos maalvleis, hoender, braaivleis ensovoorts
270 g (3½ k) gerookte rooiworsies, in skyfies gesny
250 g (2½ k) gerasperde cheddarkaas
1 mediumgroot tamatie, gerasper
20 ml droë pietersielie
3 ekstragroot eiers
250 g gesnipperde spekvleis
Smeer 'n tertbak van ongeveer 19 cm x 30 cm.
Sif die meel, bakpoeier en sout saam.
Voeg die vesel wat in die sif agterbly weer by die bestanddele in die mengbak.
Plaas die meel in 'n voedselverwerker, voeg die botter en olie by en puls totdat die mengsel soos broodkrummels lyk. Keer dit weer in die mengbak uit.
Voeg die eier by die melk en klits goed. Voeg dan die eiermengsel by die meelmengsel, meng en druk goed saam. Druk die deeg in die gesmeerde bak.
Smelt die botter in 'n groot kastrol oor matige hitte en voeg die koekmeel by. Meng met 'n draadklitser en roer vir 1 minuut.
Voeg die melk by en roer met die draadklitser om klonte te voorkom. Hou aan roer totdat die mengsel verdik het. Kook vir 5 minute en verwyder die kastrol van die plaat. Voeg die sout by en laat afkoel.
Voorverhit die oond tot 180 °C en meng al die bestanddele vir die vulsel saam. Voeg die louwarm witsous by en roer baie goed deur. Skep in die voorbereide tertkors en bak vir 45–60 minute.
Wenk: Vir kolwyntjie-grootte tertjies as snoephappies vir gaste of die kosblik: Bak 25 minute teen 180 °C.
Besoek Annelien Pienaar se webtuiste en Facebook-blad.
Annelien se kombuis resep-video
Daar is nie so iets soos gerookte rooiworsies nie. Dit is smoked viennas of red viennas. Tensy jou rooiworsies gerook is. Of ek is gerook.